als_Latn dik_Latn sag_Latn
Asport – Që prej qershorit Fabio Capello nuk e ka marrë akoma rrogën. Lajmi i mos-pagesës së tij u raportua edhe kohë më parë, por situata duket tejet e vështirë teksa tekniku italian ka kapur muajin e pestë pa u paguar.
Capello u angazhua si trajner i Rusisë në vitin 2012-ë me rrogën e fiksuar tek 9 milion euroshi, shifër tejet e lartë për një trajner kombëtareje por që nga Federata e Bashkuar e Futbollit Rus u cilësua si e “përballueshme për një emër kaq të madh”.
Por asgjë nuk rezultoi kështu pasi që përpara botërorit të këtij viti, pra Brazil 2014-të, Capello rezulton të mos jetë paguar. Sergei Stepashin, përgjegjësi i llogarive në Dhomën e Federatës Ruse, rrëfen se italiani s’mund të paguhet.
“Mund ta them edhe me fakte se Federata e Bashkuar e Futbollit Rus nuk ka para dhe thjesht s’mund t’i paguajë rrogën Capellos” – citohet të ketë thënë ish-kryeministri rus, për Interfax.
“S’është ndonjë gjë për t’u krenuar fakti se s’mund të paguajmë trajnerin e kombëtares ruse, gjithsesi kjo situatë duhej parashikuar përpara se të nënshkruanim kontratën me të. Sot duhet të gjejmë një mënyrë sesi ta kalojmë këtë situatë.”
Ish-trajneri i Anglisë, Capello edhe pse nuk tregoi një performancë të mirë, e dërgoi Rusinë në Brazil 2014, në botërorin e parë pas 12 vitesh. Ai sipas kontratës do të jetë trajner i Rusisë edhe për botërorin e ardhshëm që do të zhvillohet në Rusi, por me këtë situatë asgjë nuk duket shumë e sigurt.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn